Helios

Helios o Helio (Antiqua Grekiana: Ἥλιος, signifikante suno; Latina: Helius) en Greka mitologio esas deulo di suno. Ilua genitori esis titani Teya e Hiperion. La deini di luno Selene e di auroro Eos esis ilua fratini.

Lua atributi esis la sunatra aureolo (ultempe quale krono), sun-charo kun quar kavali, heliotropo, sunofloro e hanulo. La sun-charo reprezentas la suno, quan Helios duktas trans la cielo.

La maxim famoza rakonto kun Helios esis ca, en qua ilua filiulo Faeton furtis la sun-charo, ma ne povas restriktar la kavali. Ico minacis la tero e Zeus mustis ocidar Faeton per fulmino.

Helios ofte aparas en mitologio kom testo e havis la titulo "omna-vidanta okulo". Ilu exemple vidis ke Hades forraptis Persefone e ke Afrodite ed Ares trompis Hefaistos.

La Koloso di Rodos esis enorma statuo di Helios, plu kam 30 metro alta. Ol krulis en 226 aK dum sismo. La Statuo di Libereso esas inspirita parte per ica koloso.

 Videz anke 
 Helio

Kategorio:Titani